MUNICIPIUL CRAIOVA

CONSILIUL LOCAL AL MUNICIPIULUI CRAIOVA

HOTĂRÂREA NR.326
        
Consiliul Local al Municipiului Craiova întrunit în şedinţa ordinară din data de 30.07.2009;


Având în vedere raportul nr.94438/2009 întocmit de Serviciul Resurse Umane prin care se propune preluarea personalului cabinetelor medicale şi de medicină dentară din unităţile de învăţământ şcolare şi universitare, în cadrul Serviciului Public Creşe al Municipiului Craiova şi rapoartele comisiilor de specialitate nr.271, 272, 273, 274, 275/2009; 


În conformitate cu prevederile Ordonanţei de Urgenţă a Guvernului nr.162/2008 privind transferul ansamblului de atribuţii şi competenţe exrcitate de Ministerul Sănătăţii Publice către autorităţile publice locale, Hotărârii Guvernului nr.56/2009 pentru aprobarea Normelor metodologice de aplicare a acesteia, Legii nr.263/2007 privind înfiinţarea, organizarea şi funcţionarea creşelor, modificată şi completată prin Legea nr.272/2009 şi Ordinului Ministerului Sănătăţii nr.502/2009, modificat şi completat prin Ordinul Ministerului Sănătăţii nr.820/2009;


În temeiul art.36 alin.2 lit.a coroborat cu alin.3 lit.b, art.45 alin.1 şi art.61 alin.2 din Legea nr.215/2001, republicată, privind administraţia publică locală;

HOTĂRĂŞTE:

Art.1. Se aprobă preluarea personalului cabinetelor medicale şi de medicină dentară din unităţile de învăţământ şcolare şi universitare, prevăzut în anexele nr.1 şi 2 la prezenta hotărâre, începând cu data de 01.08.2009, cu păstrarea drepturilor şi obligaţiilor deţinute la această dată, în cadrul Serviciului Public Creşe al Municipiului Craiova.

Art.2. Pe data prezentei hotărâri, Serviciul Public Creşe al Municipiului Craiova se reorganizează în Serviciul Public Creşe, Cabinete Medicale şi de Medicină Dentară din Unităţile de Învăţământ din Municipiul Craiova.

Art.3.  Se aprobă organigrama şi statul de funcţii ale serviciului astfel reorganizat, conform anexelor nr.3 şi 4 la prezenta hotărâre.

Art.4.  Se împuterniceşte d-na Militaru Aura Gabriela, director al Serviciului Public Creşe, Cabinete Medicale şi de Medicină Dentară din Unităţile de Învăţământ din Municipiul Craiova, să încheie în numele autorităţii locale, contractele individuale de muncă, în calitate de angajator, cu respectarea prevederilor legale.
Art.5.  Se aprobă preluarea imobilelor (terenuri şi construcţii) în care îşi desfăşoară activitatea cabinetele medicale şi de medicină dentară, precum şi aparatura medicală, pe baza proceselor verbale de predare – primire.
Art.6. Transmiterea imobilelor construcţii şi/sau terenuri aferente, precum şi schimbarea administratorilor se face numai daca acestea au situaţia juridică reglementată, nu fac obiectul cererilor de retrocedare şi nu sunt supuse unor litigii.

Art.7.  Se împuterniceşte Primarul Municipiului Craiova să încheie procesele verbale de predare – preluare a bunurilor prevăzute la art.5.

Art.8.  Pe data prezentei hotărâri, îşi încetează efectele Hotărârea Consiliului Local al Municipiului Craiova nr.223/2009.
Art.9. Primarul Municipiului Craiova, prin aparatul de specialitate: Serviciul Administraţie Publică Locală, Serviciul Resurse Umane, Direcţia Economico-Financiară, Direcţia Patrimoniu şi Serviciul Public Creşe Cabinete Medicale şi de Medicină Dentară din Unităţile de Învăţământ din Municipiului Craiova vor aduce la îndeplinire prevederile prezentei hotărâri.

